Author: grosjarova
Last saved by: Gálová Kristína
Company: UVSR

Príloha č. 13.b

Vplyvy na podnikateľské prostredie

Vplyvy na podnikateľské prostredie

3.1. Ktoré podnikateľské subjekty budú predkladaným návrhom ovplyvnené a aký je ich počet?

Poskytovatelia zdravotnej starostlivosti a zariadenia sociálnej starostlivosti, u ktorých  sestry a pôrodné asistentky vykonávajú svoje povolanie v pracovnom pomere.
Zdravotné poisťovne zabezpečujúce nákup a úhradu zdravotnej starostlivosti.

3.2. Aký je predpokladaný charakter a rozsah nákladov a prínosov?

Zvýšenie miezd a ceny práce sestier a pôrodných asistentiek. Zvýšenie záujmu o výkon zdravotníckeho povolania, zvýšenie zamestnanosti, zlepšenie personálneho obsadenia zdravotníckych zariadení a tým aj zlepšenie kvality poskytovanej zdravotnej starostlivosti. Stabilizácia sestier a pôrodných asistentiek a tým aj efektívne využívanie prostriedkov investovaných zamestnávateľmi na ich ďalšie a sústavné vzdelávanie. 
S ohľadom na skutočnosť, že v zdravotníckych zariadeniach spolu so sestrami a pôrodnými asistentkami poskytujú zdravotnú starostlivosť a zabezpečujú poskytovanie zdravotnej starostlivosti  ďalší zdravotnícki  pracovníci (zdravotnícke povolania podľa osobitného predpisu)  a nezdravotnícki pracovníci s porovnateľným vzdelaním (odbornou spôsobilosťou podľa osobitného predpisu), ktorí vykonávajú práce s porovnateľnou mierou zložitosti, zodpovednosti a namáhavosti, a to v rovnakých alebo porovnateľných pracovných podmienkach a pri dosahovaní rovnakej alebo porovnateľnej výkonnosti a výsledkov práce, mzda sestier a pôrodných asistentiek sa pre zamestnávateľov stane východiskom pre odmeňovanie ostatných pracovníkov zdravotníckych zariadení (právo na rovnaké zaobchádzanie, odmeňovanie, nediskrimináciu, právo na rovnakú mzdu za rovnakú prácu alebo za prácu rovnakej hodnoty). 
 Zlepšenie odmeňovania ostatných zdravotníckych a nezdravotníckych pracovníkov v zdravotníckych zariadeniach, čo sa prejaví na zvýášení a stabilizácii zamestnanosti, znížení nadčasovej práce, kvalite poskytovanej zdravotnej starostlivosti a spokojnosti pacientov, ako aj v efektívnejšom využívaní prostriedkov investovaných zamestnávateľmi do vzdelávania svojich zamestnancov.
Zvýšenie požiadviek na objem zdrojov zdravotného poistenia. (Zvýšenie zamestnanosti, zvýšenie ceny práce a tým aj ceny výkonov.)

3.3. Aká je predpokladaná výška administratívnych nákladov, ktoré podniky vynaložia v súvislosti s implementáciou návrhu?

Nevyhnutné je vytvorenie dostatočného objemu zdrojov na zabezpečenie odmeňovania zamestnancov zdravotníckych zariadení a zariadení sociálnej starostlivosti.
Zosúladenie odmeňovania ostatných povolaní s platnou právnou úpravou (poskytovanie rovnakej mzdy za prácu rovnakej hodnoty).
Zabezpečenie zmien súvisiacich s inováciou programov (informačných systémov) používaných na zabezpečovanie personálnej a mzdovej agendy.

3.4. Aké sú dôsledky pripravovaného návrhu pre fungovanie podnikateľských subjektov na slovenskom trhu (ako sa zmenia operácie na trhu?) | Stabilizácia zdravotníckych pracovníkov a zníženie ich migrácie (do zahraničia alebo do iných rezortov).
3.5. Aké sú predpokladané spoločensko – ekonomické dôsledky pripravovaných regulácií? | Zlepšenie dostupnosti a kvality zdravotnej starostlivosti.   Zvýšenie spokojnosti zdravotníckych pracovníkov a pacientov. Efektívnejšie zhodnotenie prostriedkov, ktoré štát a zamestnávatelia investovali do výchovy a vzdelávania zdravotníckych pracovníkov.

Počet zdravotníckych zariadení v zdravotníctve SR (podľa zriaďovateľa) za rok 2009:
Zdroj NCZI:

V pôsobnosti MZ SR | V pôsobnosti iných rezortov *) | V pôsobnosti VÚC, miest a obcí | Neštátne zdravotnícke zariadenia **) | Spolu
66 | 12 | 48 | 11043 | 11169

*)   MV SR, MS SR, MO SR, MDPT SR
**) Poskytovanie zdravotnej starostlivosti alebo lekárenskej starostlivosti na základe povolenia MZ SR alebo VÚC